Veelrassige pornografie - Wikipedia
Die pornosterre Jeskaya en Sebastian Barrio.
Veelrassige pornografie is ’n pornografiese genre wat seks uitbeeld tussen mense van verskillende rasse. Dit kan enige etniese groepe insluit, soos wit mense, swart mense, Asiërs of Latyns-Amerikaners. Veelrassige seks word veral aangetref in Noord-Amerika, waar ’n wit en swart persoon gewoonlik betrek word. Rassestereotipes is meestal aan die orde van die dag.
Behind the Green Door (1972) was een van die eerste pronografieprente wat tonele tussen ’n wit vrou (Marilyn Chambers) en swart man (Johnnie Keyes) ingesluit het. Veelrassige pornografie het intussen een van die gewildste genres in pornografie geword. Daar is deesdae verskeie webtuiste wat uitsluitlik op veelrassige seks konsentreer.
1 Dispuut in die VSA-pornobedryf
2 Kritiek van geleerdes
Dispuut in die VSA-pornobedryf[wysig | wysig bron]
In Amerika is daar ’n algemene oortuiging dat wit aktrises in die verlede gewaarsku is om swart mans te vermy, beide op stel en in hul persoonlike lewe. ’n Moontlike rede kan wees dat daar geglo is ’n veelrassige toneel kan die loopbaan van ’n wit pornoster ruïneer, maar kenners meen daar is geen getuienis om dié mening te ondersteun nie.
Sommige kommentators wys ook daarop dat die gebrek aan rasseskeiding en "nonsens oor 'aantrekking' en 'voorkeur'" in die Europese pornobedryf daartoe gelei het dat baie Europese aktrises in veelrassige prente verskyn het. Die akteur Lexington Steele het in 2013 in ’n onderhoud met die tydskrif Root gesê wit aktrises wat in veelrassige pornografie verskyn, kan hul loopbaan wegsteek as gevolg van sosiale druk deur hul naastes terwyl hulle meen "Dis net ’n element van die Amerikaanse kultuur wat nog bestaan, en dit is die gevoel dat ’n wit vrou onteer, of dalk besmet, sal word as hulle ’n toneel met ’n swart man doen".
Aurora Snow het in 2013 in ’n artikel opgemerk die grootste rede wat wit aktrises keer om veelrassige tonele te doen, is "loopbaan-angs" wat deur agente veroorsaak word, eerder as hul eie rassevooroordeel. Die akteur Tee Reel, wat een van die min swart agente in die Amerikaanse pornobedryf is, het gesê: "Sommige vroue wat gesê het hulle doen nie veelrassige seks nie; ek het inderwaarheid met hulle seks gehad, weg van die kameras."
Kritiek van geleerdes[wysig | wysig bron]
In hoofstuk 3 van haar boek Porn Studies ondersoek Linda Williams, ’n professor aan die Universiteit van Kalifornië, Berkeley, die rolprent Crossing the Color Line met Sean Michaels, ’n swart akteur, en Christi Lake, ’n wit aktrise. In die onderhouddeel van die prent sê Michaels en Lake hoe "kleurblindheid" ’n positiewe benadering tot veelrassige porno is. Williams identifiseer ’n weerspreking tussen hierdie onderhoude en die daaropvolgende tonele, waarin albei akteurs verskeie kere verwys na die verskil in velkleur tussen hulle. Lake verwys byvoorbeeld na Michaels se geslagsorgaan as ’n "big black dick". Williams meen die uitwysing van rasseverskille word die hooffokus vir die kykers gemaak, en dit lê klem op die eksotiese sy van rasseverskille. Sy meen die seksuele spanning in veelrassige pornografie dateer terug in die Amerikaanse geskiedenis na slawerny.
↑ “Lex Steele Talks God on BET (in en)”. XFANZ.com. 15 Julie 2007. URL besoek op 2 November 2015.
↑ “Interracial porn pioneer Marilyn Chambers dead at 56”. The Vancouver Sun. 15 April 2009. URL besoek op 19 Junie 2016.
↑ “Black/White: Sex, Race & Profit (in en)”. (pdf) www.nonstop.tv. URL besoek op 2 November 2015.
↑ Ranz, Sheldon (5 April 1997). “Stars Who Refuse Interracial Scenes”. URL besoek op 6 Julie 2007.
↑ Luke Ford (2005). “Racism”. LukeIsBack.com. URL besoek op 18 Januarie 2008.
↑ Goff, Keli (3 April 2013). “Is the Porn Industry Racist?”. The Root. URL besoek op 24 Julie 2016.
↑ Snow, Aurora (5 Maart 2013). “Interracial Sex Still Taboo for Many Porn Stars”. The Daily Beast. URL besoek op 13 Oktober 2013.
↑ 8,0 8,1 8,2 8,3 8,4 8,5 Williams, Linda (2004). "Skin Flicks on the Racial Border: Pornography, Exploitation, and Interracial Lust". In Williams, Linda. Porn Studies. Durham, N.C.: Duke University Press. ISBN 978-0-8223-3300-5.
Ontsluit van "https://af.wikipedia.org/w/index.php?title=Veelrassige_pornografie&oldid=1885288"